Document ID: /roh_data/filtered/fineweb-2-filterrobots_roh.jsonl.gz/19435

Gia per la 5avla giada èsi vegnì questa stagiun al duel HCD – Rapperswil Jona. Ils emprims 4 gieus ha il HCD adina pudì gudagnar. Per gronda part dentant cun mo 1 gol differenza. Sulet la partida gist al principi da l’onn è ida a fin cun 2 gols differenza. Ma ussa - il 5avel gieu ha il HCD stuì suttacumber als Rapperswil Jona Lakers.
Tavau vul restar davant – Rapperswil dovra puncts
Il duel da questa saira è stà il duel tranter ina da las meglras equipas da la liga naziunala e la laterna cotschna. Ils Rapperswil Jona Lakers èn dapi ditg a la cua da la tabella. Il retard sin il penultim, Ambri Piotta, è 9 puncts. L’equipa Son Gallaisa dovra urgentamain puncts.
Il HCD ha dentant dovrà sez ils puncts. L’equipa grischuna vul esser en ina buna posiziun da partenza per la fasa decisiva dal campiunadi – en ils playoffs.
RR actualitad 20:00